Nr.4020 /23.05.2022

**INFORMARE**

**privind rezultatul acțiunilor de pază și control , a campaniei de împăduriri și reconstrucție ecologică din primavăra anului 2022 și îndeplinirea măsurilor stabilite pentru prevenirea evenimentelor deosebite în fondul forestier administrat de Direcția Silvică Buzău**

Fondul forestier administrat de Direcția Silvică Buzău se întinde altitudinal între 150 m si 1400 m și cuprinde toate cele trei forme de relief principale. Zona subcarpatică este constituită din formațiuni păduroase de rașinoase ,rașinoase în amestec cu foioasele sau foioase pure, care în timpul perioadelor lungi cu temperaturi excesiv de ridicate sunt expuse la producerea de incendii ,mai ales în zonele frecventate de turiști și în mod special în zona de munte din aria de răspândire a rașinoaselor în perioada cu temperaturi excesiv de ridicate..

Actual prin cele 7 ocoale din subordine Direcția Silvică Buzău administrează suprafața totală de 66921 ha pădure de stat si 21229 ha padure particulara din care 399 ha cu contracte de administrare,15347 ha păduri particulare la care se prestează servicii de pază , 5483 ha în paza conform art. 16 din Cod silvic, unde nu sunt cunoscuți proprietarii, și 0 ha în pază ,fond forestier la care serviciu silvic este suspendat conform Lg. nr.374/2006,în total sunt 88150 ha la care se efectuează paza contra incendiilor și tăierilor ilegale.

Privitor la campania de împăduriri din primvara 2022, vă informam urmatoarele :

* Împăduriri integrale : program primavară 2022 – 15 ha

Realizat primavară 2022 - 16 ha ;

* Completari : program primavară 2022 – 8 ha ;

Realizat primavară 2022 – 8 ha ;

* Regenerari naturale :program primavară 2022 – 84 ha

Realizat primavară 2022 – 84 ha.

În campania de împăduriri din primavara 2022 s-au folosit un număr de 146,1 mii bucați puieți forestieri apți de plantat din specii valoroase molid, brad, frasin, gorun,fag, stejar rosu, salcâm și sau valorificat către alte directii silvice și ocoale private un numar de 316,88 mii bucăți puieți forestieri produși în pepinierele din cadrul direcției silvice.

În baza planului comun  »Scutul Padurii » și a Planului comun de măsuri și acțiune nr. 88429/2606/10.04.2020 ,încheiat cu Inspectoratul de Poliție Județean Buzău, pentru diminuarea ilegalităților îndreptate împotriva fondului forestier ,prin tăierea,furtul,transportul și comercializarea materialelor lemnoase ,în urma celor 354 controale și acțiunilor mixte efectuate,au fost constatate 16 infracțiuni silvice și 3 contravenții la tăiere ilegală, și 37 contravenții la transport ilegal si valorificare de material lemnos .

În urma acestor contravenții au fost aplicate amenzi în cuantum de 41000 lei ,confiscându-se un volum total de 101 mc de materiale lemnoase cu o valoare a acestora de 16480 lei.Acțiunile și controalele continuă și în aceasta perioada pe baza graficelor comune de acțiune.

Conform planurilor de prevenire și a documentațiilor întocmite în baza O.M. nr 551/2006 precum și a măsurilor dispuse prin Legea nr 46/2008 Codul silvic ,în 2021 și perioada scursă din 2022 s-au desfășurat următoarele acțiuni :

* permanent planurile de alarmare și mobilizare la incendii au fost operate și pe perioada de secetă excesivă ,se întocmesc de fiecare ocol grafice suplimentare de patrulare și observații la puncte fixe, pentru depistarea și dupa caz acționarea operativă împreuna cu formațiunile ISU și cele ale administrației locale, pentru stingerea incendiilor de pădure în faza incipientă .
* în cursul anului 2022 , până în prezent s-au desfășurat la cele 7 ocoale din cadrul Direcției Silvice Buzău, un numar de 1074 acțiuni de patrulare și controale în fondul forestier pentru prevenirea incendiilor
* patrulările de prevenire au fost efectuate în zonele turistice și cele frecventate de ,crescătorii de animale ,exploatări forestiere și cele din zona limitrofă localităților ,unde fluxul de persoane fizice este mare și există riscul sporit de producere a incendiilor.
* În anii 2019 si 2022 au fost completate prin achiziție centralizată la nivel de direcție, pichetele de incendiu de la nivelul ocoalelor și cantoanelor silvice cu uneltele necesare la intervenție.
* în primăvara anului 2021 s-a făcut verificarea în teren și s-a revizuit agitația vizuală pe linie de pază și prevenirea incendiilor de pădure ,prin amplasarea în teren de pancarde și placuțe avertizoare pe linie de prevenire și stingerea incendiilor, refacerea sau după caz amlpasarea de noi locuri de odihnă -fumat și bariere la căile de acces în fondul forestier.
* in anul 2021 si perioada scursa din 2022 au fost executate lucrari de ignifugare la constructiile sediilor de directie, ocoale silvice si cantoane

Toate aceste măsuri și activități au contribuit la prevenirea producerii de incendii și pagube la fondul forestier de stat din administrare și cel particular al persoanelor fizice și juridice , deținut pe bază contractelor de prestări servicii silvice de specialitate.

Astfel în perioada scursă din anul 2022 ,până la această dată s-a reușit prin măsurile și patrulările făcute ,ca în intregul fond forestier de stat și cel din pază pe baza contractelor de prestări servicii silvice in urma incendiilor produse prin propagarea focului din terenuri agricole la fondul forestier să nu se producă pagube, exceptie incediu de la Ocolul silvic Buzau ,unitatea de productie IV Monteoru ,unitatile amenajistice 88A% si 98 padure ce are in compozitie pin unde au ars 25 ha, incendiu de coronament in zona releu Pietroasele, incendiu in urma caruia înregistram pagubă aceasta fiind in curs de estimare la aceasta data asteptandu-se intrarea in sezonul de vegetatie pentru a se putea face cu exactitate calculul.Pentru acest caz existand dosar pe rol la Sectia de politie Merei pentru identificarea si pedepsirea faptuitorilor care au provocat incendiul.

Pe baza bunei colaborări și datorită intervenției prompte a pompierilor militari din cadrul I.S.U. Buzău și a personalului silvic,împreuna cu formațiunile de intervenții din cadrul primăriilor s-a reușit în timp record izolarea și lichidarea începuturilor de incendii de pe pășunile limitrofe fondului forestier, fără ca fondul forestier și arboretul să fie afectat,arzând vegetația uscată și litiera fără înregistrare de pagube (ex zona Chiciura din u.a.t. Mărgăritești din raza Ocolului Silvic Rm Sărat și zona Beceni din

raza Ocolului Silvic Vintilă Vodă ,Calvini si Cătina din raza Ocolului Cislău, zona Beciu -Scorțoasa din raza Ocolului Pârscov și cazul zonelor Bentu si Bădeni -Breaza din raza Ocolului silvic Buzău).

În perioada scursă din anul 2022, am inregistrat la nivel de direcție un numar total de 14 incendii și început de incendiu ,în urma cărora a ars litiera și vegetația uscată pe o suprafată totală de 95 ha ,fară a se înregistra pagube.Incendiile au fost căte 5 la Ocolul silvic Cislau cu 35 ha litiera arsa, 4 incendii la Buzau cu 49 ha litiera arse, 3 la Pârscov cu 6 ha litiera arsă și 2 la Rm Sarat cu 5 ha de litieră arse.

Principala modalitate de asigurarea protecției contra izbucnirii și producerii de incendii în fondul forestier în perioade de seceta și de prevenirea acestora rămâne, atât pentru fondul forestier deținut, cât și la terenurilor agricole, patrularea în permanență în aceste zone și observarea de la puncte fixe înalte a zonelor expuse la incendiu.

În zona golurilor alpine, la limita superioară a vegetației forestiere s-au luat măsuri de consolidarea fondului forestier prin crearea de benzi speciale de protecție unde se executa numai taieri de igiena și unde este interzis pășunatul.

Pentru asigurarea accesibilitații în bazinele forestiere, pe lingă kilometri de drumuri auto forestiere existente, se continuă acțiunea de identificare de astfel de noi dumuri. Concomitent se lucrează la refacerea drumurilor auto forestiere calamitate pentru a se putea asigura accesul forțelor de intervenție în cea mai mare parte de suprafață în cazul producerii unor incendii sau evenimente deosebite în fondul forestier

La nivelul Direcției Silvice Buzău și al celor 7 ocoale din subordine, există întocmit un plan comun de acțiune cu unitățile administrativ teritoriale ,în scopul prevenirii și combaterii cauzelor ce duc la izbucnirea de incendii. Acțiunile de prevenire și apărare la incendii , pe baza acestui plan continuă și în perioada următoare în tot cursul anului 2022,având ca scop evitarea producerii de noi incendii în fondul forestier de stat și cel deținut în pază pentru evitarea producerii de pagube în acestea.

DIRECTOR SEF BIROU TEHNIC

ing. Constantin Moiseanu ing Nicusor Balcu

GC / GC 2 ex